Uutisissa: Joulu Hanoissa.
Tällainen juhla olisi 10 vuotta sitten ollut kielletty Vietnamissa.
Rakkauden sanomaa levittäneet kristityt muuttivat ilmapiirin.
Ja: Animaation taianomaisimmat kaksi minuuttia.
Evankeliumi aiottiin jo jättää pois "Jaska Jokusen joulu" -jaksosta, -
mutta piirtäjä vaati sen mukaan.
Lisäksi: Näitä lauluja haluamme kuulla tähän vuodenaikaan, -
mutta tunnetko rakkaimpien joululaulujen taustat?
KRISTILLISEN MAAILMAN UUTISET
Tervetuloa uutisten pariin!
Kristityt ympäri maailman juhlivat Kristuksen syntymää.
Eräs kaupunki on jo nähnyt jouluihmeen.
Vietnamin Hanoissa sallittiin hiljattain pitää julkinen joulujuhla.
Kuten CBN:n Aasian-kirjeenvaihtaja Lucille Talusan kertoo, -
muutos kumpuaa kirkkojen vuosikymmenien työstä kaupungissa.
Yli 14 000 ihmistä eri tunnustuskunnista -
osallistui joulujuhlaan Vietnamin pääkaupungissa Hanoissa.
Tarjolla oli perheaktiviteetteja, kykyesityksiä ja evankelisia näytelmiä.
Lopuksi ylistettiin -
ja amerikkalaisevankelista Reid Saunders kertoi evankeliumin.
Yli tuhat otti vastaan Kristuksen.
Vielä vuosikymmen sitten tällaiset tapahtumat olivat kiellettyjä -
kommunistisessa Vietnamissa, mutta nyt viranomaiset ovat yleisössä.
Tänä vuonna Vietnamin poliisi järjesti pastoreille jouluruokailun.
Se kertoo poliisin ja kristityn yhteisön keskinäisestä kunnioituksesta.
Kansainvälisen seurakunnan johtava pastori Jacob Bloemberg -
kiittää siitä kampanjaa, jonka seurakunta aloitti vuonna 2012.
Kun tapasimme viranomaisia, -
emme pyytäneet lupia tai muita juttuja.
Kysyimme, miten voisimme palvella.
Vuosien mittaan se on tehnyt vaikutuksen, -
että me ulkomaiset kristityt haluamme olla avuksi.
Kristillinen seurakunta on rakentanut hyvät suhteet hallintoon -
kampanjoissa, kuten katujen ja siltojen puhdistaminen, -
työpajat ja muut tempaukset.
Se on tuonut seurakuntia yhteen laajentamaan Jumalan valtakuntaa -
ja osoittamaan Kristuksen rakkautta eri yhteiskuntasektoreilla.
Kampanja on laajentunut kaupunkeihin eri puolille Vietnamia.
Kampanjallaan kristillinen seurakunta on päässyt hallinnon suosioon.
Mikä tärkeintä, seurakunta tunnetaan nyt Jumalan rakkaudesta, -
ja monet vietnamilaiset kokevat nyt sitä.
Kun Hanoin kansainvälinen seurakunta syntyi vuonna 1995, -
hallinto kielsi vietnamilaisia käymästä siellä.
Kerran sitten kahvilassa kysyin yhteyshenkilöltä poliisista, -
saisivatko vietnamilaisetkin alkaa käydä seurakunnassamme.
Hän sanoi saman tien: "Saavat, jos huolehditte heistä hengellisesti."
Pastori Jacob ja Linda-vaimo kiittävät Regentin yliopistoa.
He suorittivat maisteritutkinnon verkossa, -
mikä on auttanut työssä Vietnamissa jo yli 26 vuotta.
Linda opiskeli kasvatusta.
Olen kiitollinen siitä, että Regent oli verkko-opintojen eturintamassa -
jo kauan ennen kuin siitä tuli suosittua.
Saimme samalla tehdä työtä, kasvattaa perhe ja asua Aasiassa.
Jakob opiskeli johtamista.
Se oli minulle avain. Opin erittäin paljon -
monimuotoisen seurakunnan johtamisesta.
Tämä rohkaisee ajattelemaan, että rakastaminen Jeesuksen rakkaudella -
riittää muuttamaan kaupungin.
Lucille Talusan, CBN News, Hanoi.
Kiitos, Lucille. Tänä vuodenaikana voi nähdä useita seimiasetelmia.
Kristuksen syntymä kerrotaan Luukkaan evankeliumissa.
Jouluyön tapahtumia alettiin esittää uudelleen jo vuosisatoja sitten.
Ensimmäisestä seimiasetelmasta tulee nyt kuluneeksi 800 vuotta.
CBN:n Abigail Robertson tutki, miten perinne alkoi.
Seimiasetelmat kuuluvat olennaisesti joulunaikaan.
Joka vuosi miljoonat ihmiset esittävät Jeesuksen syntymän uudelleen.
Perinne alkoi vuonna 1223, -
jolloin Pyhä Franciscus kävi Pyhässä maassa -
ja halusi kertoa kotona Italiassa, mitä hän näki.
Franciscus Assisilainen kävi Betlehemissä.
Seimiasetelma liikutti häntä. Hän halusi ihmisten kokevan -
Jeesuksen syntymän vaatimattoman luonteen.
Hän laati joulumessuun Jeesuksen syntymästä kuvaelman, -
jossa oli eläimiä, näyttelijöitä ja heinillä täytetty seimi.
Hän halusi esittää Greccion asukkaille syntymäkertomuksen.
Hän asetti luolan eteen heinäpaaleja.
Ihmiset toivat sinne eläimiään.
Sanottiin, että jos ne syövät heiniä, ne paranevat sairauksistaan.
Ensimmäisen seimikuvaelman paikkaa vaalitaan yhä.
Paavi Franciscuskin vierailee siellä.
Seimiasetelmat ja -kuvaelmat ovat kehittyneet 800 vuodessa.
Washingtonissa Faith and Liberty -järjestö on esittänyt joulukuvaelmaa -
kongressin ja korkeimman oikeuden edessä jo 20 vuotta.
Raamattu-museossa on esillä kolme palkittua seimiasetelmaa -
tämän vuoden seimikilpailusta Maltalta.
Nämä näyttävät vastaansanomattomasti, -
miten todellinen Jeesuksen syntymä oli.
Hän syntyi ihmiseksi. Marian täytyi kestää kaikenlaista.
Oman seimiasetelman voi rakentaa -
Melissa Careyn luomasta joulukalenterista.
Halusin poistaa joulukaaoksen.
Halusin, että ihmisillä olisi merkityksellinen adventti, -
niin että jouluaamuna he olisivat valmiit -
ottamaan vastaan Jeesuksen kauniin lahjan.
Jokaisen päivän lokerossa on hahmo Kristuksen syntymäkertomuksesta -
sekä siihen liittyvät raamatunjae ja teksti.
Perinteisten hahmojen lisäksi -
mukana ovat myös mm. keisari Augustus ja Johannes Kastaja.
On tärkeää ymmärtää, että Raamatun hahmot ja henkilöt -
ovat todellisia, historiallisia henkilöitä eivätkä mitään satuhahmoja.
Niistä saa myös kauniita joululahjoja jaettavaksi rakkaille.
Seimiasetelmia on kaikenlaisia ja -kokoisia.
Niitä yhdistää se, että ne tuovat iloa jouluun, -
sillä ne muistuvat ihmeellisestä Jeesus-lahjasta.
Raamattu-museosta raportoi Abigail Robertson, CBN News.
Tulossa: Jouluklassikko, joka ei vanhene.
Kaikki tuntevat "Jaska Jokusen joulun" evankeliumin.
Tiesitkö, miksi se melkein jäi tekemättä?
Lähde kohti rauhaa ja täyteyttä. Löydä toivo yksin Kristuksessa -
mullistavasta viisaudesta, -
jota Pat Robertsonin klassikkokirja "Ten Laws for Success" tarjoaa.
Saavuta tarkoitus ja tyytyväisyys -
tutkimalla askeleita ohjaavia periaatteita.
Opi menestyvää ja merkityksekästä elämää -
ja tuo siunauksia ja yhteyttä perheeseesi.
Paketissa on kovakantisena kirja "Ten Laws for Success", -
opetukseen liittyvä työkirja -
sekä pääsykoodi äänikirjaan.
Saat paketin kiitoksena, kun liityt CBN-kumppaniksi.
Tartu mahdollisuuteen rikastaa matkaasi ja valjastaa potentiaalisi.
Soita ruudun numeroon tai rekisteröidy kotisivuillamme.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Hei taas. "Jaska Jokusen joulu" -animaation katsominen -
on jouluperinne kaikenikäisille ympäri maailman.
Ohjelman avainkohtaa on kutsuttu -
animaation kahdeksi taianomaisimmaksi minuutiksi.
Siinä Eppu kertoo joulun todellisen merkityksen.
Mark Martin tutkii joulujakson vaikutusta ja sen tekijän uskoa.
Eikö kukaan tiedä, mistä joulussa on kyse?
Tietää, Jaska Jokunen. Minä voin kertoa.
Yksinkertaisesti mutta vahvasti Eppu kertoo Jeesuksen syntymästä -
Luukkaan evankeliumin mukaan.
Teille on tänä päivänä syntynyt Daavidin kaupungissa Vapahtaja.
"Tenavien" luoja Charles Schulz vaati, että joulukertomus pääsee mukaan.
Kun toiset vastustivat, hän kysyi: "Ellemme me tee sitä, kuka sitten?"
Tri Stephen Lind on tutkinut on tutkinut Schulzin uskoa ja teoksia.
Hän sanoo, että Schulz ei hievahtanut.
Joulujaksossa oli montakin asiaa, -
joita tuottajat ja työtoverit vastustivat, -
aina jazzmusiikista ja lapsiääninäyttelijöistä -
uskonnollisiin viittauksiin.
Charles Schulz piti itsepintaisesti kiinni päätöksistään.
Kun tuottajat katsoivat joulujakson, he olivat hyvin epäluuloisia, -
mutta siinä vaiheessa ei ehditty tehdä enää uutta jaksoa, -
ja sitä oli jo mainostettukin. Heidän oli siis pakko näyttää Schulzin versio.
Ja katsojat rakastivat sitä.
Ensiesitys oli joulukuussa 1965. Jaksoa ylistettiin.
Se palkittiin Emmyllä lastenohjelmien sarjassa.
Kun jakso esitettiin ensikertaa 1960-luvulla, -
Schulz ja sponsori, Coca-Cola, saivat paljon kirjeitä, -
joissa katsojat kertoivat ilahtuneensa asiallisesta viittauksesta uskontoon.
Osa kirjeistä olisi voitu kirjoittaa vaikka tänään.
"Jaska Jokusen joulu" on yhä rakastettu.
Focus on the Family -järjestön Paul Batura kuvaa Schulzia -
"ajattomaksi, ei-wokeksi ja ah, niin ihanaksi".
Ihmiset odottavat sitä joka joulu. Se kalibroi ihmisen.
Ensivaikutelma on aina tärkeä.
Meistä valtaosa on nähnyt "Jaska Jokusen joulun" 3―5-vuotiaina.
Se ei unohdu.
Kun kuulemme äänen ja Luukkaan evankeliumin, -
muistamme, miksi joulua vietetään.
Sen vaikutus maailmaan on ollut pelkästään myönteinen.
Schulzin uskoa on tutkittu perinpohjin. Häntä on sanottu -
fundamentaalikristityksi, universalistiksi ja ateistiksi.
Hänen kerrotaan pitäneen itseään sekulaarina humanistina.
Hänelle usko oli henkilökohtainen asia, Lind sanoo.
Schulz uskoi Raamattuun. Hänen uskonsa oli monivivahteisempi -
kuin joillakin perinteisillä tunnustuskunnilla.
Hänellä oli Raamattuun perustuva usko, josta hän puhui luotetuilleen -
ja joka näkyi sarjakuvastripeissä, -
vaikka se olikin monivivahteisempi ja laajempi kuin perinteinen oppi.
Hänestä on tehty pyhimystä ja häntä mustamaalattu.
Häntä on syytetty harhaoppiseksi.
Todellisuus lienee jotain siltä väliltä. Sanon näin hänen työnsä pohjalta.
Ihmiset nauttivat siitä edelleen.
Uskon tietäväni hyvin, mikä oli Schulzin suhde kristinuskoon.
Corne Bekker Regentin yliopistosta: on tärkeää tarkastella Schulzin töitä.
Uskon, että Schulz haluaisi meidän tarkastelevan perintöään -
ja häntä henkilönä luomansa taiteen kautta.
Kun tarkastelemme "Tenavia" ja joulujaksoa, -
miten ihmeellisesti ne kertovatkaan paitsi uskosta -
mutta myös yhteisön merkityksestä. Yhdessä olemme vahvempia.
Yksin Jumala tuntee Schulzin sydämen ja uskon.
Se tiedetään, että vuosi vuodelta hänen luomansa poika -
kertoo maailmalle Jeesuksesta.
Siitä joulussa on kyse, Jaska Jokunen.
Mark Martin, CBN News.
Kiitos, Mark. Tulossa: Niitä lauletaan joka vuosi.
Tarina rakkaimpien joululaulujen takana.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Hanki CBN:n "Ten Laws for Success".
Mukana Pat Robertsonin tunnettu kirja ja uusi työkirja.
Opetus antaa työkalut elämään jumalisella tarkoituksella ja voimalla.
Opit harjoittamaan mullistavia periaatteita, -
kuten käytön, muutoksen ja vastuun lakeja.
Ota Jumalan valtakunnan lait käyttöön elämässäsi.
Hanki paketti tänään.
Osaamme lempijoululaulumme ulkoa, mutta tiedämmekö niiden syntytarinat?
CBN:n Gordon Robertson kertoo rakastetuimpien joululaulujen taustat.
OI BETLEHEM SÄ PIENOINEN
JOULUKUU 1865
Palveltuaan vuosia sisällissodassa -
amerikkalaispappi Phillip Brooks piti sapattivuoden Pyhässä maassa.
Jouluaattona hän vuokrasi hevosen ja ratsasti Jerusalemista Betlehemiin.
Matkalla hän koki Jumalan pakahduttavan läsnäolon, -
kuten hän sitä kuvaili.
Ennen pimeän tuloa ratsastimme kedolle, -
jolla paimenten kerrotaan nähneen tähden.
Paimenet vartioivat yhä laumojaan.
Seisoin Betlehemin vanhassa kirkossa lähellä Jeesuksen syntymäpaikkaa.
Koko kirkko kaikui tunti toisensa jälkeen -
upeita kiitosvirsiä Jumalalle.
Sielussani soi ikuisesti laulu.
Kun Brooks palasi kotiin, hän kirjoitti kokemuksesta laulun.
Kolme vuotta myöhemmin "Oi Betlehem sä pienoinen" -
soi ensimmäisen kerran hänen kirkkonsa lastenkuoron laulamana.
OI JOULUYÖ
Juutalainen säveltäjä Adolphe Adam oli mukana kirjoittamassa -
v. 1847 ranskalaista "Cantique de Noël" -laulua.
Vuosikymmentä myöhemmin John Sullivan Dwight -
käänsi sen englanniksi.
Orjuuden lakkauttamista kannattanut Dwight oli vaikuttunut sanoituksesta.
"Orjuus on poissa, veljesvaino päättyi, -
siis Luojan kiitosta laulamme vaan".
Lähes 60 vuotta myöhemmin, jouluaattona 1906 -
kanadalainen keksijä Reginald Fessenden -
piti maailman ensimmäisen radiolähetyksen, -
jota kuuntelivat lähinnä Atlantin rahtilaivojen radistit.
Fessenden luki jouluevankeliumin Luukkaan evankeliumista -
ja soitti "Oi jouluyön" viulullaan.
Siitä tuli ensimmäinen radiossa soinut joululaulu.
KUULETKO SÄ MYÖS SEN
Kuuban ohjuskriisin ollessa kuumimmillaan vuonna 1962 -
säveltäjä Noel Regney poti masennusta ja sotatakaumia.
Kävellessään New Yorkissa hän näki äitejä työntämässä lastenrattaita -
ja ajatteli hetkeä, kun Jumala oli tarjonnut ihmiselle todellista rauhaa.
Regney kirjoitti sanoituksen, ja vaimo Gloria laati sävellyksen.
Laulu äänitettiin kuukauden päästä ja julkaistiin joulun alla.
Kehotus rukoilla rauhan puolesta kosketti kylmän sodan pyörteissä.
Lehdissä kirjoitettiin, että kun autoilijat kuulivat sen -
radiossa ensikertaa, he pysäyttivät auton ja kuuntelivat sanoja.
"Kuuletko sä myös sen" nousi heti hitiksi.
Levyjä myytiin joulun aikana 25 miljoonaa kappaletta.
Riemuita saa nyt kaikki maa, on Luoja tullut luo
Valtaosa joululauluista kertoo Jeesuksen syntymästä, -
yksi hyvin tunnettu laulu kannustaa katsomaan tulevaisuuteen.
Yksi joululaulu on erilainen kuin muut.
"Riemuita saa" ei kerro Jeesuksen ensimmäisestä, -
vaan toisesta tulemuksesta.
"Riemuita saa" julkaistiin alun perin runokirjassa, -
jonka laati englantilainen virrentekijä Isaac Watts vuonna 1719.
Psalmiin 98 pohjautuvaa runoa ei tarkoitettu joululauluksi -
eikä lauluksi laisinkaan.
Watts ei tiennyt kirjoittaneensa yhden kuuluisimmista virsistään.
Vuosisata myöhemmin bostonilainen musiikinopettaja Lowell Mason -
löysi runon ja teki sävellyksen. Koska se julkaistiin joulun aikaan, -
siitä tuli joulusuosikki ja Amerikan julkaistuin joululaulu.
"Riemuita saa nyt kaikki maa, on Luoja tullut luo
Te sydämenne Hälle aukaiskaa, ja kaikki laulakaa
Hän hallitsee maailmaa totuudessa ja armossa
Hän osoittaa kansoille rakkautensa ihmeet".
Se kertoo ajasta, jolloin Hän palaa -
hallitsemaan voimassa, oikeudessa ja armossa.
Ja rakkautensa ihmeet
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Koska totuudella on väliä.
Arkiaamuisin kahdeksalta CBN-uutiskanavalta.
Jumala alkoi antaa minulle periaatteita, -
jotka kerron tässä kirjassa.
Pat Robertsonin työ kosketti miljoonia ihmisiä.
Hänen perintönsä koulutuksessa, mediassa ja avustustyössä on valtaisa.
Nyt voit saada hänen viisautensa.
"Ten Laws for Success" on suunnitelma saavutuksiin, täyteyteen -
ja Jumalan lapsen korkeimman kutsun arvoiseen perintöön.
Paketissa on kovakantinen "Ten Laws for Success" -kirja, -
työkirja ja äänikirja, -
jonka lukija on Andrew Knox Klubi 700:sta.
Jos joku haluaa ihmeen, hänen on oltava ehdottoman varma -
Jumalan voimasta, hyvyydestä ja kyvystä tehdä se, mitä Hän lupaa.
Aloita perinnön rakentaminen hankkimalla tuote tänään.
Nykytieteen ulottumattomissa on voima, joka uhmaa logiikkaa.
Miten selvisin? - Meni ajantaju.
Innoittavia ensikäden kokemuksia Jumalan väliintulosta, -
joka käänsi mahdottomat tilanteet.
Se oli täysi ihme. - Rukous toimii.
Jumala teki sen. - Hän pystyy mahdottomaan. - Hän ei petä.
"Ihmeissä eläminen tänään" viikonloppuisin CBN:n kanavilla.
Lopuksi: Turismi hiipui Israelissa Israelin ja Hamasin sodan alettua.
Israelilaisyritykset tekevätkin hartiavoimin töitä -
tuodakseen Pyhän maan ihmisten koteihin. Chris Mitchell jatkaa.
Zak Mishriky on kolmannen sukupolven kristitty kauppias.
Kaupassa on laaja valikoima seimi- asetelmista kolikoihin ja lyhtyihin.
Haluan välittää Raamatun totuuksia ja kertomuksia -
tai Raamatusta tuttuja esineitä.
Myyn kolikkoa Jeesuksen ajalta, "Lesken ropoa".
Tein tänä vuonna siitä kaksi jäljennöstä.
Kirjoitin siihen: "Sydän ratkaisee, ei raha."
Jumala välittää sydämestä. Hän ei tarvitse rahaa.
Työntekijät tarvitsevat.
Liiketoiminnallaan Mishriky tukee sodasta kärsiviä veljiä ja sisaria.
Täällä tarvitaan ihmisiä, jotka rakastavat Kristusta.
Pyhiinvaeltajien on tärkeää nähdä, -
että täällä ei ole vain kivirakennuksia tai kirkkoja, vaan myös ihmisiä, -
jotka ovat kokeneet Jumalan ja todistavat, että hauta on tyhjä.
Autan ihmisiä hankkimaan elannon, jotta he voivat pysyä täällä.
Tässä auttaa Artza Box.
Yritys vie Pyhää maata Pohjois-Amerikan kristityille.
Perustaja Itai Schimmel: -
Perustin yrityksen koronapandemian aikana.
Tavoite oli yhdistää ihmisiä Pyhään maahan, Raamatun maahan, -
ja tukea paikallisia yrityksiä ja järjestöjä.
Lahjasta voi nauttia koko perhe.
Artza Box -tilauksella saa Israelissa valmistettuja lahjoja kotiovelle -
neljä kertaa vuodessa. Schimmel korostaa merkitystä nyt sodan aikana.
Paketit auttavat suoraan yrityksiä ja hyväntekeväisyysjärjestöjä Israelissa.
Nyt teemana on joulun ilo.
Paketissa on kynttilänjalka, rukouspäiväkirja -
ja tuote yritykseltä, joka kärsi Hamasin hyökkäyksestä.
Yhdessä on Israelin kartta ja lippu. Toisessa lukee "shalom".
Nämä on valmistanut järjestö Gazan rajakaupungissa.
Järjestö auttaa down-nuoria, erityistukea tarvitsevia ja autisteja.
Hamas murhasi monia heidän työntekijöistään ja vapaaehtoisistaan.
Zakin lahjapuoti ja Artza Box toivovat voivansa auttaa yrityksiä -
pinnalla sodan aikana.
Chris Mitchell, Jerusalemin Vanhakaupunki.
Kiitos raportista, Chris.
Israel ja kaikki Israelin ja Hamasin sodasta kärsivät ovat ajatuksissamme.
Toivomme heille Jumalan rauhaa tänä jouluna.
Kiitos seurasta! Ensi viikkoon, Jumalan siunausta.
Muistakaa, että olemme täällä.
Suomennos: Marianne Tenetz